Ollie vertrap dalk stroperFoto: coyot.es ŉ Olifant het glo ŉ man by die Mapungubwe-wêrelderfenisterrein in Limpopo vertrap, het SANParke Maandag gesê. “Wildbewaarders het Saterdag op die liggaam van die Zimbabwiër, ŉ man in sy vroeë 40’s, afgekom,” het Divhani Maremba, woordvoerder van SANParke, in ŉ verklaring gesê. “Die man is vermoedelik deur ŉ olifant vertrap.” Maremba sê die man het ŉ Zimbabwiese paspoort en ŉ selfoon by hom gehad. Hy was vermoedelik saam met ŉ groep mense, aangesien daar ŉ aantal voetspore naby hom was.